CELEX: 62010TN0074
Language: ro
Date: 2010-02-16 00:00:00
Title: Cauza T-74/10: Acțiune introdusă la 16 februarie 2010 — Flaco Geräte/OAPI — Delgado Sánchez (FLACO)

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/64
            
         Acțiune introdusă la 16 februarie 2010 — Flaco Geräte/OAPI — Delgado Sánchez (FLACO)
   (Cauza T-74/10)
   2010/C 100/94
   Limba în care a fost formulată acțiunea: engleza
   
      Părțile
   
   
      Reclamantă: Flaco Geräte GmbH (Gütersloh, Germania) (reprezentant: M. Wirtz, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Jesús Delgado Sánchez (Socuellamos, Spania)
   
      Concluziile reclamantei
   
   
               —
            
            
               Anularea deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 23 noiembrie 2009 pronunțată în cauza R 86/2009-2 și
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   
      Solicitantul mărcii comunitare: reclamanta.
   
      Marca comunitară vizată: marca verbală „FLACO” pentru produse din clasa 7, 8, 9 și 11.
   
      Titularul mărcii sau al semnului invocat în sprijinul opoziției: cealaltă parte în procedura care s-a aflat pe rolul camerei de recurs.
   
      Marca sau semnul invocat în sprijinul opoziției: marca spaniolă „FLACO” înregistrată pentru produse din clasa 7.
   
      Decizia diviziei de opoziție: respinge în parte cererea de înregistrare a mărcii comunitare.
   
      Decizia camerei de recurs: respinge calea de atac.
   Motivele invocate: încălcarea articolului 8 alineatul (1) din Regulamentul nr. 207/2009 al Consiliului întrucât camera de recurs a luat în considerare în mod greșit o traducere incorectă a produselor acoperite de marca invocată în sprijinul opoziției; încălcarea articolului 42 alineatele (2) și (3) din Regulamentul nr. 207/2009 al Consiliului întrucât camera de recurs nu a ținut cont în mod greșit de excepția neutilizării invocată de reclamantă.